Huis het aan al ons behoeftes voldoen, ons was 'n gesin van 3. Binnebraai was 'n treffer en stoep met gemaklike stoele buite was lekker vir 'n stoepkuier en koffie drink met vars seebries!
Ek was baie gasvry ontvang. Alle fasiliteite soos geadverteer was teenwoordig. Ek sal beslis weer daar oornag, sou die geleentheid hom voordoen.
Ons het 'n baie lekker naweek gehad by Mluti, baie netjiese en rustige plekkie. Al probleem was die hitte, dit was baie warm binne huis het bietjie gesukkel om te slaap in die hitte, 'n dakwaaier sou darem bietjie gehelp het. Maar verder, geen probleem. Eienaar van die plek is so gaaf. Baie dankie Lizl en skoonma vir gasvryheid!
Ons het lekker gebly by Maluti. Net een ding wat ons gepla het en dit was die spinnekoppe. Hulle is effens groter as 'n R5 stuk, drie binne en twee buite gekry. Dit was die eerste baie warm dae daar vir die seisoen en die spinnekoppe het moontlik kom skuiling soek. Die spinnekoppe is seker deel van die omgewing. Die plek is baie gerieflik, baie netjies en skoon. Die sitkamer banke is nie die gemaklikste nie, maar wie wil dan nou heeldag voor die TV sit as jy daar is.
Heerlik vir kuier saam met vriende en loopafstand van die see. Skoon en gerieflik met als wat jy nodig het. Ons het net ons kos en klere gevat.